Sakarias Jonsson Skancke

Sakarias Jonsson Skancke (født 4. oktober 1601 i Innvik, død 22. januar 1689 i Seljord) var en norsk geistlig, som var sogneprest i Seljord 1633–1689 og prost i Øvre Telemark prosti 1653–1683. De første kirkebøkene i Seljord er fra hans tid som sogneprest, og inneholder en utførlig selvbiografi. Han var en av de 87 representantene for den norske geistlige standen som undertegnet Enevoldsarveregjeringsakten, Danmark-Norges nye forfatning, i august 1661.Allan Tønnesen (red.), Magtens besegling. Enevoldsarveregeringsakterne af 1661 og 1662 underskrevet og beseglet af stænderne i Danmark, Norge, Island og Færøerne, utgitt av det skandinaviske Heraldisk Selskap på Syddansk Universitetsforlag, Odense 2013, ISBN 9788776746612

Han ble født på Langved prestegård og var sønn av prost i Nordfjord Jon Mogensen Skancke, som ble halshugget i 1617. Hans morfar var biskop i Bjørgvin Anders Foss. Etter privatstudier hos den senere biskop Niels Paasche i Bergen ble han student ved Københavns Universitet i 1623. I 1628 ble han kapellan hos presten Knud Bang i Nordfjord, senere hos presten Peder Pedersen i Alstahaug, og var huslærer hos presten Zacharias Christophersen Holck i Romsdal. Han ble residerende kapellan til Solum og Melum i 1631 og ble 5. mai 1633 sogneprest i Seljord, der han virket i 56 år frem til sin død. 4. august 1653 ble han også valgt til Peder Povelsson Paus' etterfølger som prost i Øvre Telemark.Tov Flatin, Seljord, bd. 1Roger de Robelin, Skanke-ätten (s. 330–332), Røros 1995, ISBN 82-993791-0-5

Sakarias Jonsson Skancke har et stort antall etterkommere i Seljord.Odd Karlberg, Skanke-ætlingar i Seljord : dei fyrste fem generasjonane, Seljord sogelag, 1992

Referanser

Kategori:Norske lutherske prester
Kategori:Personer fra Stryn kommune
Kategori:Alumni fra Københavns Universitet
Kategori:Undertegnere av Enevoldsarveregjeringsakten
Kategori:Fødsler i 1601
Kategori:Dødsfall i 1689